Marija Abakumova

Marija Abakumova (vene keeles Мария Васильевна Абакумова; sündinud 15. jaanuaril 1986 Stavropolis) on Venemaa odaviskaja.

2008. aasta suveolümpiamängudel Pekingis võitis ta hõbemedali tulemusega 70.78, mis oli toona Venemaa rekord, neli aastat hiljem 2012. aasta suveolümpiamängudel Londonis sai ta kümnenda koha tulemusega 59.34.

2009. aasta kergejõustiku maailmameistrivõistlustel Berliinis võitis ta pronksmedali tulemusega 66.06.

2011. aasta kergejõustiku maailmameistrivõistlustel Daegus tuli ta maailmameistriks MM-i rekordiga 71.99, mis on ka uus Venemaa rekord ja ühtlasi maailma kõigi aegade teine tulemus.

2013. aasta kergejõustiku maailmameistrivõistlustel Moskvas võitis oma teise MM-pronksmedali tulemusega 65.09.

Mais 2016 teatati, et Abakumova oli üks 14 Venemaa sportlasest, kelle Pekingi olümpiamängudel antud dopinguproovide järelkontrollil leiti neist keelatud aineid.http://www.insidethegames.biz/articles/1037750/russia-could-lose-nine-beijing-2008-olympic-medals-after-retests-of-doping-samples Talt võeti ära Pekingis võidetud hõbemedal.http://www.skysports.com/athletics/news/15234/11449303/russian-olympic-doping-appeals-dismissed-by-court-of-arbitration-for-sport

 Viited 

 Välislingid 


Kategooria:Venemaa odaviskajad
Kategooria:Sündinud 1986